open-index/open-wikipedia-markdown huggingface dataset:
Οικία Σιγιάντι

Η **Οικία Σιγιάντι**, επίσης γνωστή ως Μπαΐτ Σιγιάντι (αραβικά: بيت سيادي) είναι ένα ιστορικό κτήριο στο Μουχάρακ του Βασιλείου του Μπαχρέιν. Είναι μέρος ενός μεγαλύτερου συγκροτήματος κτιρίων που κατασκευάστηκαν για τον έμπορο μαργαριταριών Αμπντουλάχ μπιν Ίσα Σιγιάντι, το οποίο περιλαμβάνει επίσης ένα τζαμί και ένα *[[μαζλί]]*. Ενώ η οικία Σιγιάντι χτίστηκε υπό τον Αχμάντ μπιν Ζασίμ Σιγιάντι, η κατασκευή του Μαζλί Σιγιάντι ξεκίνησε από τον Αχμάντ μπιν Ζασίμ Σιγιάντι και το τζαμί Σιγιάντι ήταν μια κοινή πρωτοβουλία των Ίσα και Ζασίμ μπιν Αχμάντ Σιγιάντι. Είναι επίσης μέρος του Μονοπατιού Μαργαριταριών του Μπαχρέιν, του δεύτερου Μνημείου Παγκόσμιας Κληρονομιάς της UNESCO στη χώρα.

## Ιστορία
Η οικογένεια Σιγιάντι έφτασε στο Μπαχρέιν στις αρχές του 19ου αιώνα και εγκαταστάθηκε κοντά στα σπίτια των ηγεμόνων στη γειτονιά Αμπντάλαχ. Ο πλούτος της οικογένειας προήλθε από τη συμμετοχή της στο εμπόριο μαργαριταριών, το οποίο άνθισε στο Μουχάρακ τον 19ο αιώνα.

## Αρχιτεκτονική
Το παλαιότερο τμήμα του συγκροτήματος είναι το Τζαμί Σιγιάντι, το οποίο δώρισαν οι Ίσα και Ζασίμ μπιν Γιουσίφ Σιγιάντι στην κοινότητα Μουχάρακ το 1865. Το αρχικό κτίριο αναστηλώθηκε αργότερα και, σύμφωνα με τον Γιάργουντ, η διατηρημένη κατασκευή χρονολογείται από το 1910. Το τζαμί Σιγιάντι είναι το παλαιότερο διατηρημένο τζαμί στο Μουχάρακ και εξακολουθεί να χρησιμοποιείται για καθημερινές προσευχές.

Το Μαζλί Σιγιάντι κατασκευάστηκε σε δύο φάσεις. Η πρώτη φάση που ξεκίνησε από τον Ζασίμ μπιν Γιουσίφ Σιγιάντι το 1850, η οποία κάλυψε το ισόγειο και τα δωμάτια του επάνω ορόφου που κατασκευάστηκαν κατά τη δεύτερη φάση το 1921. Το μεγαλύτερο κομμάτι του συγκροτήματος, η οικία Σιγιάντι, χρησιμοποιείται ακόμα ως ιδιωτική κατοικία και κατοικείται από τον Αμπντάλαχ μπιν Χάσαν Σιγιάντι, τον εγγονό του κατασκευαστή Αμπντάλαχ μπιν Ίσα Σιγιάντι. Δεν είναι ανοιχτό και επισκέψιμο στο κοινό. Η κατοικία των 450 τετραγωνικών μέτρων ήταν η τελευταία κατασκευή και χρονολογείται από το 1931.

Τα τρία κτίρια περιέχουν περίτεχνες διακοσμήσεις της ύστερης περιόδου κυνηγιού μαργαριταριών του Μπαχρέιν, όπου ιδίως το Μαζλί Σιγιάντι έχει ένα εσωτερικό δωμάτιο που αξιόλογο επίσκεψης. Προς το παρόν, το Μαζλί Σιγιάντι είναι υπό την ευθύνη του Υπουργείου Πολιτισμού του Μπαχρέιν.

## Παραπομπές


Κατηγορία:Πολιτιστική κληρονομιά
Κατηγορία:Ισλαμική αρχιτεκτονική
Κατηγορία:Ιστορία του Μπαχρέιν
Κατηγορία:Τουρισμός στο Μπαχρέιν
Ομαλό Κιλκίς

Το **Ομαλό** (παλιά ονομασία Ράμνα) είναι ορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 515 μέτρα. Στο χωριό ομιλούνται ελληνικά και η σλαβομακεδονική διάλεκτος.

## Γεωγραφικά - ιστορικά στοιχεία
Το Ομαλό βρίσκεται στους ανατολικούς πρόποδες του όρους Πάικο, σε απόσταση 23 χλμ. ΝΔ. από το Πολύκαστρο (έδρα του Δήμου) και 9 χλμ. ΝΔ. από τη Γουμένισσα. Μέσα από το χωριό περνάει η επαρχιακή οδός Γουμένισσας - Γιαννιτσών. 

Θρησκευτικό αξιοθέατο της περιοχής είναι η Ιερά Μονή Αγίου Γεωργίου Ανύδρου η οποία ιδρύθηκε το 1991 στη θέση του παλιού χωριού Άνυδρο Παιονίας. Ο μεταβυζαντινός ναός του χωριού, ο Άγιος Γεώργιος ήταν το πρώτο καθολικό του μοναστηριού και έχει κτίσμα που έχει ανάγκη από ειδική κρατική προστασία γιατί *"είναι τρίκλιτη Bασιλική του 19ου αιώνα και διατηρεί σε καλή κατάσταση αξιόλογα δείγματα ζωγραφικής και ξυλογλυπτικής τέχνης"*. 

Η παλιά ονομασία  του Ομαλού είναι *Ράμνα* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Πέτγας (Πεντάλοφο). Το 1926 με το ΦΕΚ 401Α - 12/11/1926 μετονομάστηκε σε σε Ομαλό.**** Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Πεντάλοφο αποτελούν την κοινότητα Πενταλόφου που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 είχε πληθυσμό 121 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Καθεδρικός του Αγίου Τρύφωνα (Κότορ)

Ο **Καθεδρικός του Αγίου Τρύφωνα**, στο Κότορ (στη σερβοκροατική γλώσσα **Katedrala Svetog Tripuna**, **Катедрала Светог Трипуна**) αποτελεί την έδρα της Καθολικής Επισκοπής του Κότορ.

Καθαγιάστηκε στις 19 Ιουνίου 1166. Στο σημείο όπου είναι χτισμένος υπήρχε παλιότερα άλλος ναός, επίσης αφιερωμένος στον Άγιο Τρύφωνα, οποίος είχε χτιστεί το 809 από έναν κάτοικο της πόλης, τον Andrija (Andreaccio) Saracenis. 

Ο ναός έχει μήκος 35,21 μ. και πλάτος 17,47 μ. Στο εσωτερικό του υπάρχουν νωπογραφίες του 14ου αιώνα και πίσω από το βωμό ένα ανάγλυφο, που είναι φτιαγμένο από χρυσό και ασήμι και απεικονίζει διάφορους αγίους. Στο ναό υπάρχει μια συλλογή αντικειμένων τέχνης μεταξύ των οποίων είναι ένα ασημένιο χέρι και ένας σταυρός, διακοσμημένος με στολίδια και ανάγλυφες μορφές.  

Οι σεισμοί του 1667, στο Ντουμπρόβνικ, και του 1979 στο Μαυροβούνιο, προκάλεσαν μεγάλες ζημιές στο ναό.

Ο Άγιος Τρύφωνας θεωρείται ο προστάτης του Κότορ και απεικονίζεται στο οικόσημο της πόλης, μαζί με ένα λιοντάρι και το όρος του Σαν Τζιοβάνι.

## Φωτογραφίες

File:Nadvratnik kotorske katedrale.jpg
File:U Kotoru u katedrali.jpg
File:U kotorskoj katedrali.jpg
File:U Katedrali svetog Tripuna 2018.jpg
File:U Katedrali svetog Tripuna u Kotoru 2018.jpg
File:Unutar kotorske katedrale 2018.jpg
File:Unutar Katedrale svetog Tripuna 2018.jpg
File:Unutar Katedrale svetoga Tripuna u Kotoru.jpg
File:Kotor Cathedral in Kotor.jpg


## Παραπομπές


Κατηγορία:Κότορ
Κατηγορία:Εκκλησίες του 12ου αιώνα
Σκάνδαλο Burning Sun

Το **σκάνδαλο Burning Sun**, γνωστό και ως *Burning Sun gate*, είναι ένα σεξουαλικό σκάνδαλο, του 2019, στη Σεούλ της Νότιας Κορέας, στο οποίο συμπεριλήφθηκαν πολλές διασημότητες, αρκετά κορεατικά είδωλα από την K-pop μουσική σκηνή, καθώς και αξιωματούχοι της αστυνομίας. Αυτό ήταν το μεγαλύτερο σκάνδαλο που έχει συναντήσει έως τώρα η βιομηχανία της K-pop. Υπήρξαν κατηγορίες για σεξουαλικά εγκλήματα, όπως αυτό που «μαστίζει» τη χώρα και λέγεται molka, το οποίο περιγράφει στα κορεατικά, την καταγραφή και διανομή γυναικών σε βίντεο χωρίς συγκατάθεση. Το σκάνδαλο φυσικά έφτασε και στην πολιτική ζωή της χώρας, με τα κόμματα να διαφωνούν επάνω στους τρόπους επίλυσής του προβλήματος. 

Όλα ξεκίνησαν στις 29 Ιανουαρίου 2019, όταν ο τηλεοπτικός σταθμός *MBC Newsdesk* ερεύνησε και ανέφερε μία κατηγορία από έναν πελάτη γνωστού nightclub της περιοχής Γκάνγκαμ, ο οποίος δέχτηκε επίθεση από άτομο του προσωπικού. Η Μητροπολιτική Αστυνομία της Σεούλ ξεκίνησε τη διεξαγωγή έρευνας, η οποία γρήγορα κατέληξε να συνδέει το εν λόγω νυχτερινό κέντρο με την πορνεία, τη διακίνηση ναρκωτικών, καθώς και με διεφθαρμένους αστυνομικούς. Το πρώτο μεγάλο σοκ στην K-pop βιομηχανία ήρθε όταν ένας από τους διευθυντές του κέντρου, ο δημοφιλής τραγουδιστής Seungri παραιτήθηκε από το συμβόλαιο του στη βιομηχανία στις 11 Μαρτίου 2019, αφού πρώτα σημειώθηκαν κατηγορίες εις βάρος του για  δωροδοκίες σχετικά με το σεξ. 

Το σκάνδαλο έλαβε περισσότερες διαστάσεις όταν βγήκαν στη επιφάνεια κατηγορίες για βιασμό και καταγραφές επίμαχων στιγμών σε βίντεο. Όλα ξεκίνησαν όταν ο γνωστός καλλιτέχνης Τζονγκ Τζουν-γιονγκ παραδέχτηκε ότι συνευρέθηκε με μία γυναίκα βιντεοσκοπώντας τη στιγμή και μετά τη μοίρασε, χωρίς εκείνη να το ξέρει. Το γεγονός προκάλεσε τη δημιουργία δεύτερου σκανδάλου, ονόματι KakaoTalk chatrooms του Τζονγκ Τζουν-γιονγκ. Στις 12 Μαρτίου παραιτήθηκε κι αυτός. Οι έρευνες που έγιναν έφεραν στο φώς της δημοσιότητας υλικό που υπάρχει από το 2015. Στις 8 Μαρτίου, τη Μέρα της Γυναίκας, διαδηλωτές ξεχύθηκαν στους δρόμους του Γκάνγκαμ, κατηγορώντας την κουλτούρα που παρουσιάζει τη γυναίκα ως σεξουαλικό αντικείμενο. Το σκάνδαλο έφτασε σε τέτοιο σημείο που μέχρι και ο πρόεδρος Μουν Τζε-ιν, διέταξε έρευνα. Τα αποτελέσματα των κατηγοριών εκκρεμούν ακόμα αφού και μέσα στο 2020 δεν έχουν υπάρξει δικαστικές ετυμηγορίες.

## Παραπομπές


## Εξωτερικοί σύνδεσμοι

Κατηγορία:Σεξουαλικά σκάνδαλα
Κατηγορία:Έγκλημα στη Νότια Κορέα
Κατηγορία:Ιστορία της μουσικής
Seungri

Ο **Λι Σουνγκ-χιον** (Lee Seung-hyun, Κορεατικά: 이승현, Χάντσα: 李昇炫, RR: *I Seung-hyeon*, MR:  *Yi Sŭnghyŏn*, 12 Δεκεμβρίου 1990), περισσότερο γνωστός ως **Seungri** (κορεατικά: 승리, *Sŭngni*) ή και **V.I**  (όταν εμφανιζόταν στην Ιαπωνία)  είναι Νοτιοκορεάτης τραγουδιστής, τραγουδοποιός, ηθοποιός, παραγωγός, επιχειρηματίας, DJ και καλλιτεχνικός διευθυντής. Περί τα μέσα της δεκαετίας του 2000, η δημοτικότητά του αυξήθηκε πολύ, όταν υπήρξε μέλος του boy band Big Bang της YG, το οποίο κατέληξε να είναι ένα από τα πιο επιτυχημένα boy band της Ασίας αλλά και γενικότερα του κόσμου.  Περί το 2008, επήλθε μεταστροφή στο ύφος του, μετά την κυκλοφορία του *Remember* δίσκου, παρουσιάζοντας ένα πιο ώριμο στυλ. 

Το 2011, κυκλοφόρησε και το πρώτο του EP, ονόματι *V.V.I.P*. Το άλμπουμ κατέληξε να φτάσει στο νούμερο 1 των Gaon Album Chart, ενώ και τα δύο singles που κυκλοφόρησε, συνάντησαν κι αυτά με τη σειρά του μεγάλη εισπρακτική επιτυχία. Εκείνη την περίοδο ξεκίνησε να ασχολείται και με την ιαπωνική αγορά. Το 2018, κυκλοφόρησε τον πρώτο του δίσκο ως σόλο καλλιτέχνης, ονόματι *The Great Seungri*, ενώ για την προώθησή του έκανε και το πρώτο του παγκόσμιο τουρ ως σόλο καλλιτέχνης. 

Εκτός από τη μουσική έχει ασχοληθεί και με την υποκριτική, κάνοντας το ντεμπούτο του στο θέατρο το 2008, ενώ έναν χρόνο αργότερα πρωταγωνίστησε και στις ταινίες *19-Nineteen* και *Why Did You Come to My House?* (αμφότερες κυκλοφόρησαν το 2009). Το 2013, έκανε και το ντεμπούτο του στην τηλεόραση, εμφανιζόμενος στην ιαπωνική σειρά *Kindaichi Shonen no Jikenbo*, ενώ το 2014, εμφανίστηκε και στην κορεατική τηλεόραση με το *Angel Eyes*. Κατά την τελευταία πενταετία της δεκαετίας του 2010, άρχισε να ασχολείται και με επιχειρήσεις όπως νυχτερινά κέντρα, ρεστοράν και σχολές χορού, μεταξύ άλλων. Όλα αυτά μέχρι και τις 11 Μαρτίου 2019, όταν, αρχικά, αποχώρησε από τους Big Bang και γενικότερα από οτιδήποτε έκανε, αφού κατηγορίες εις βάρος του ήρθαν στο φως και αφορούσαν σεξουαλικά εγκλήματα, όπως προμηθεύοντας ιερόδουλες ήδη από το 2015. Η καριέρα του τελείωσε πρακτικά το 2020, όταν μετά από έρευνα της αστυνομίας βρέθηκε μέρος του επονομαζόμενου σκάνδαλου Burning Sun. 

## Παραπομπές
 

## Εξωτερικοί σύνδεσμοι

* 
* 

Κατηγορία:Νοτιοκορεάτες τραγουδιστές
Κατηγορία:Νοτιοκορεάτες ηθοποιοί τηλεόρασης
Στάθης Κιλκίς

Ο **Στάθης** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 190 μέτρα.

## Γεωγραφικά - ιστορικά στοιχεία
Ο Στάθης βρίσκεται σε απόσταση 23 χλμ. ΝΔ. από το Πολύκαστρο (έδρα του Δήμου), 9 χλμ. ΝΔ. από τη Γουμένισσα και μόλις 3 χλμ. από τη Γοργόπη με την οποία χωρίζεται από τον Σείριο ποταμό που μετά από λίγο καταλήγει στον Αξιό. Αξιόλογο θρησκευτικό αξιοθέατο θεωρείται η εκκλησία του Aγίου Πέτρου και Παύλου η οποία έχει χαρακτηριστεί ως κτίσμα που έχει ανάγκη από ειδική κρατική προστασία. Πρόκειται για τρίκλιτη βασιλική του 19ου αι. με ενσωματωμένο καμπαναριό και αποτελεί τυπικό δείγμα αρχιτεκτονικής της περιοχής. Η παλιά ονομασία του χωριού είναι *Τοσίλοβο* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Γουμενίτσης (Γουμένισσα). Το 1926 με το ΦΕΚ 401Α - 12/11/1926 μετονομάστηκε σε Στάθης. Στις 26 Ιουνίου του 1897 δολοφονήθηκε στο Στάθη, από Βούλγαρους κομιτατζήδες, ο εφοροεπίτροπος της Ελληνικής Κοινότητας Γευγελής, Γεώργιος Βαφόπουλος (1847 - 1897) που πήγαινε να συνδράμει την Ελληνική Κοινότητα Γουμένισσας στον αγώνα κατά των Βουλγάρων. Σύμφωνα με το σχέδιο Καλλικράτης αποτελεί την τοπική κοινότητα Στάθη που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 έχει πληθυσμό 398 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Γεωργιάνα Κάβεντις του Ντέβονσαϊρ

Η **Τζορτζιάνα Κάβεντις του Ντέβονσιρ** (*Georgiana Cavendish of Devonshire*, 7 Ιουνίου 1757 - 30 Μαρτίου 1806) ήταν Αγγλίδα ευγενής, κοσμική, πολιτικός διοργανωτής, style icon, συγγραφέας και ακτιβίστρια.

Ήταν η προ-προ-προ-προ θεία της Νταϊάνα, Πριγκίπισσα της Ουαλίας.

## Βιογραφία
Γεννήθηκε στις 7 Ιουνίου 1757 στο Άλθορπ, και ήταν κόρη του Τζον Σπένσερ, 1ου Κόμη Σπένσερ, και της Μάργκαρετ Τζορτζιάνα Πόυντς.

Στις 7 Ιουνίου 1774 παντρεύτηκε τον Ουίλλιαμ Κάβεντις, 5ο Δούκα του Ντέβονσιρ, στην Εκκλησία της Αγίας Μαρίας του Ουίμπλεντον. Μαζί απέκτησαν τρία παιδιά:
*την Τζορτζιάνα (1783 - 1858), παντρεύτηκε τον Τζορτζ Χάουαρντ του Καρλάιλ. Απέκτησαν 12 παιδιά.
*την Χάρριετ (1785 - 1862), παντρεύτηκε τον Γκράνβιλ Λέβεσον-Γκάουερ. Απέκτησαν 5 παιδιά.
*τον Ουίλλιαμ (1790 - 1858), δεν παντρεύτηκε ποτέ.

Λίγο μετά την γέννηση του γιου της, η Τζορτζιάνα και ο Κόμης Γκρέυ έγιναν εραστές και το 1791 έμεινε έγκυος. Ο Γκρέυ ήθελε η Τζορτζιάνα να αφήσει τον σύζυγό της και να ζήσει μαζί του, αλλά ο Δούκας είπε στη Τζορτζιάνα ότι αν το έκανε, δεν θα έβλεπε ποτέ ξανά τα παιδιά της. Η Τζορτζιάνα στάλθηκε στη Γαλλία όπου, στις 20 Φεβρουαρίου 1792 στο Αιξ-αν-Προβάνς, γέννησε μια κόρη, την οποία ονόμασε Ελάιζα Κώρτνεϋ.

Πέθανε στις 30 Μαρτίου 1806 στην Οικία Ντέβονσιρ σε ηλικία 48 ετών. Είναι θαμμένη στον Καθεδρικό του Ντέρμπυ του Ντέρμπυσιρ.

## Τίτλοι
*7 Ιουνίου 1757 – 3 Απριλίου 1761: Δεσποινίς Τζορτζιάνα Σπένσερ
*3 Απριλίου 1761 – 1 Νοεμβρίου 1765: *Η Αξιότιμη* Τζορτζιάνα Σπένσερ
*1 Νοεμβρίου 1765 – 7 Ιουνίου 1774: Λαίδη Τζορτζιάνα Σπένσερ
*7 Ιουνίου 1774 – 30 Μαρτίου 1806: *Η Εξοχοτητά Της* Η Δούκισσα του Ντέβονσιρ

## Τέχνες
*Στην ταινία του 1929 *Η Θεϊκή Κυρία*, ενσαρκώθηκε από την Γερμανίδα ηθοποιό Έβελυν Χαλλ
*Στην ταινία του 1933 *Berkeley Square*, ενσαρκώθηκε από την Αμερικανίδα ηθοποιό Τζούλιετ Κόμπτον
*Στην ταινία του 1951 *Δεν θα ξεχάσω ποτέ*, ενσαρκώθηκε από την Βρετανίδα Καθλίν Μπάυρον
*Στην ταινία του 2008 *Η Δούκισσα*, ενσαρκώθηκε από την Βρετανίδα ηθοποιό Κίρα Νάιτλυ

## Παραπομπές
* 
* 
* 
* Lewis, Judith S. *Sacred to Female Patriotism: Gender, Class, and Politics in Late Georgian Britain.* New York: Routledge, 2003.
* Macintyre, Ben. "The Disappearing Duchess." *The New York Times.* July 31, 1994.
* Rauser, Ameilia F. "The Butcher-Kissing Duchess of Devonshire: Between Caricature and Allegory in 1784." *Eighteenth-Century Studies,* 36 no. 1 (Fall 2002): 23–46.
*Masters, Brian. *Georgiana Duchess of Devonshire,* 1981.
**Georgiana*, The Earl of Bessborough (editor), John Murray, London, 1955.
*Some Old Time Beauties by Thomson Willing Featuring a different version of her picture as well as written material on her reputation.
**The Two Duchesses.., Family Correspondence relating to..*, Vere Foster (editor), Blackie & Son, London, Glasgow & Dublin, 1898.
**An Aristocratic Affair - The life of Georgiana's sister Harriet, Countess Bessborough,* Janet Gleeson, 2006, 
*Georgiana Duchess of Devonshire, *The Sylph*, ed. Jonathan David Gross (Chicago: Northwestern University Press, 2007).


Κατηγορία:Οικογένεια Σπένσερ
Κατηγορία:Βρετανοί ευγενείς
Molka

Στη Νότια Κορέα με τον όρο **molka** (κορεατικά: 몰카, αρκτικόλεξο του 몰래 카메라, moɭɭɛ kʰameɾa) περιγράφονται μικροσκοπικές κάμερες, οι οποίες κρυφά και παράνομα τοποθετούνται σε κάποιο σημείο ώστε να βιντεοσκοπήσουν ή τραβήξουν ηδονοβλεπτικές εικόνες και βίντεο. Παρόλα αυτά, το εν λόγω σεξουαλικό έγκλημα περιγράφει αυτήν την πρακτική μέσω οποιονδήποτε τρόπων καταγραφής και, φυσικά, τα έξυπνα τηλέφωνα. Αυτό το ηδονοβλεπτικό υλικό καταλήγει, τελικά, να πουλιέται στο διαδίκτυο σε πολλές και διάφορες πλατφόρμες μέχρι και τα δημοφιλή κοινωνικά μέσα δικτύωσης Twitter και Tumblr, χωρίς, φυσικά, τη συγκατάθεση ή γνώση των πρωταγωνιστών των υλικών αυτών. Με τον ίδιο όρο (molka) αποκαλούνται τόσο τα εργαλεία της επίτευξης αλλά και το δημοσιευμένο υλικό. Σε γενικές γραμμές η Νότια Κορέα είναι μία άκρως ψηφιοποιημένη χώρα και είναι δύσκολο όταν ένα υλικό κυκλοφορήσει διαδικτυακά να εντοπιστεί και να διαγραφεί.

Οι συλλήψεις για όσους ασκούν αυτήν την πρακτική έχουν αρχίσει να ανεβαίνουν ειδικότερα από το 2011. Το molka είναι ένα από τα συνηθίστερα σεξουαλικά εγκλήματα στη Νότια Κορέα, καθώς κι ένας από τους πιο καθιερωμένους λόγους φεμινιστικών διαδηλώσεων και του κινήματος Me Too. Η διαδικασία έχει επεκταθεί φυσικά και πέρα από τις μικροσκοπικές κάμερες, όπου άνδρες βιντεοσκοπούν ή τραβούν φωτογραφίες γυναίκες στον δρόμο, σε σκάλες, στο μετρό και άλλου, και για αυτό νοτιοκορεατικές εταιρείες κινητής τηλεφωνίας έχουν ήχους στο κινητό κατά τη φωτογράφιση. Όλη αυτή η πρακτική δεν ξεκίνησε τώρα με τη ραγδαία εξέλιξη της τεχνολογίας, ήδη από το 1997, παρατηρούνται τέτοια περιστατικά, όπου άνδρες τοποθετούσαν κρυφά κάμερες σε γυναικείες τουαλέτες. 

Φυσικά, με την εξέλιξη της τεχνολογίας, το φαινόμενο έχει αυξηθεί δραματικά και πλέον κάμερες τοποθετούνται κρυφά σε τουαλέτες, αποδυτήρια, γραφεία ακόμα και σε σχολεία. Το molka έχει χαρακτηριστεί ως προϊον της ευκολίας του διαδικτύου καθώς και μισογυνιστική πρακτική και, τέλος, «ψηφιακή ανδρική σεξουαλική παρενόχληση». Στις αρχές του 2010, η αστυνομία είχε καταγράψει περίπου 1.100 με 1.400 τέτοιες περιπτώσεις, ενώ το 2018, ο αριθμός έφτανε τις 6.800 υποθέσεις. Το 2018, η αστυνομία δήλωσε ότι το 90% των περιπτώσεων έγινε με τη χρήση έξυπνων τηλεφώνων. Ένα άλλο άκρως διαδεδομένο σεξουαλικό έγκλημα της Νότιας Κορέας είναι και η εκδικητική πορνογραφία, όπου υλικό ενός πρώην συντρόφου κυκλοφορεί στο διαδίκτυο, προφανώς χωρίς συγκατάθεση.

## Παραπομπές


Κατηγορία:Έγκλημα στη Νότια Κορέα
Κατηγορία:Ιδιωτικότητα
Χαμηλό (αποσαφήνιση)

Με την ονομασία **Χαμηλό** μπορεί να αναφερόμαστε στους παρακάτω οικισμούς της Ελλάδας:

* Χαμηλό Κέχρου Ροδόπης, οικισμός του Δήμου Αρριανών στην περιφερειακή ενότητα Ροδόπης.
* Χαμηλό Σαπών Ροδόπης, οικισμός του Δήμου Μαρωνείας Σαπών στην περιφερειακή ενότητα Ροδόπης.
* Χαμηλό Κιλκίς, οικισμός της περιφερειακής ενότητας Κιλκίς.
* Χαμηλό Λασιθίου, οικισμός της περιφερειακής ενότητας Λασιθίου.

Μπορεί επίσης να αναφέρεται σε:
* Πεδίο χαμηλού βαρομετρικού, στη μετεωρολογία

Κατηγορία:Αποσαφηνίσεις ελληνικών τοπωνυμίων
Εκρηξιόμετρο

Το **εκρηξιόμετρο** είναι μη απεικονιστικό ραδιόμετρο, εγκατεστημένο συνήθως σε δορυφόρους αναγνώρισης και πλοήγησης για τον εντοπισμό ατμοσφαιρικών πυρηνικών εκρήξεων και τον προσδιορισμό της απόδοσης του πυρηνικού όπλου. Ενίοτε εγκαθίσταται σε τεθωρακισμένα οχήματα, ιδίως οχήματα αναγνώρισης NBC (Nuclear, Biological, Chemical), προκειμένου να βοηθήσει στον εντοπισμό και την ανάλυση τακτικών πυρηνικών εκρήξεων. Χρησιμοποιείται συχνά παράλληλα με αισθητήρες πίεσης και ήχου, εκτός από τους τυπικούς αισθητήρες ακτινοβολίας. Ορισμένες πυρηνικές αποθήκες και στρατιωτικές εγκαταστάσεις είναι εξοπλισμένες με τέτοιους αισθητήρες, παράλληλα με ανιχνευτές σεισμικών συμβάντων. Το εκρηξιόμετρο αναπτύχθηκε στο Εθνικό Εργαστήριο του Λος Άλαμος, με επικεφαλής της ομάδας ανάπτυξης τον Herman Hoerlin.

## Παραπομπές-σημειώσεις


## Περαιτέρω ανάγνωση
*
*
* 
*
*

Κατηγορία:Πυρηνικά όπλα
Κατηγορία:Ραδιόμετρα
Μεσιά Κιλκίς

*Για συνώνυμο οικισμό στην Ελλάδα δείτε το λήμμα: [[Μεσιά Καβάλας]]*

Η **Μεσιά** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 30 μέτρα.

## Γεωγραφία - Ιστορία
Η Μεσιά βρίσκεται δυτικά του Αξιού ποταμού, σε απόσταση 17 χλμ. Ν. από το Πολύκαστρο (έδρα του Δήμου) και 19 χλμ. ΝΔ. από τη Γουμένισσα (μέσω Στάθη), ανάμεσα στα χωριά Ευρωπό (ΒΔ.) και τον Άγιο Πέτρο (Ν.). Στην ευρύτερη περιοχή και στην τοποθεσία "Τούμπας Παπάκιοϊ" είναι ο ομώνυμος αρχαιολογικός χώρος ενώ η εκκλησία του Aγίου Kωνσταντίνου και Eλένης έχει κηρυχθεί ιστορικό διατηρητέο μνημείο στο οποίο *"έχει ενσωματωθεί μουσουλμανικό τέμενος (15ου - 16ου αι.) κτισμένο με μαρμάρινους δόμους σε B' χρήση, που προέρχονται από αρχαίο κτήριο επειδή τόσο το τέμενος όσο και ο τρόπος ενσωματώσεως του στη νεώτερη εκκλησία παρουσιάζει ιδιαίτερο επιστημονικό ενδιαφέρον"*. Η παλιά ονομασία του από την εποχή της τουρκοκρατίας  είναι *Μπαλμπά Κιόϊ* και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Πετρόβου (Άγιος Πέτρος). Το 1927 με το ΦΕΚ 179Α - 30/08/1927 μετονομάστηκε σε Μεσιά και το 1949 με το ΦΕΚ 193Α - 31/08/1949 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Μεσιάς που ανήκει στη δημοτική ενότητα Ευρωπού του Δήμου Παιονίας και σύμφωνα με την απογραφή του 2011 έχει πληθυσμό 226 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Οικονομία του Βιετνάμ

Η **οικονομία του Βιετνάμ** είναι μια σοσιαλιστική οικονομία της αγοράς. Είναι η 36η μεγαλύτερη στον κόσμο με βάση το ονομαστικό ακαθάριστο εγχώριο προϊόν (ΑΕΠ) και η 23ημεγαλύτερη στον κόσμο, με βάση την ισοτιμία αγοραστικής δύναμης (ΙΑΔ). Το Βιετνάμ είναι κράτος-μέλος της Οικονομικής Συνεργασίας Ασίας-Ειρηνικού, της Ένωσης Χωρών της Νοτιοανατολικής Ασίας και του Παγκόσμιου Οργανισμού Εμπορίου.

Από τα μέσα της δεκαετίας του 1980, μέσω της μεταρρυθμιστικής περιόδου Ντόι Μόι, το Βιετνάμ έχει κάνει τη μετάβαση από μια ιδιαίτερα συγκεντρωτική σχεδιασμένη οικονομία σε μια μικτή οικονομία που χρησιμοποιεί τόσο τον καθοδηγητικό και ενδεικτικό προγραμματισμό μέσω πενταετών προγραμμάτων με την υποστήριξη μιας ανοικτής οικονομίας της αγοράς. Αυτήν την περίοδο, η οικονομία έχει σημειώσει ραγδαία ανάπτυξη. Στον 21ο αιώνα, το Βιετνάμ βρίσκεται σε μια περίοδο ενσωμάτωσης στην παγκόσμια οικονομία. Σχεδόν όλες οι Βιετναμέζικες επιχειρήσεις είναι μικρομεσαίες επιχειρήσεις. Το Βιετνάμ έχει γίνει κορυφαίος εξαγωγέας γεωργικών προϊόντων και ελκυστικός προορισμός για επενδύσεις στη Νοτιοανατολική Ασία. Κατά την τρέχουσα περίοδο, η βιετναμέζικη οικονομία στηρίζεται σε μεγάλο βαθμό από τις άμεσες ξένες επενδύσεις για να προσελκύσει κεφάλαιο από το εξωτερικό για να υποστηρίξει την συνεχή οικονομική ακαμψία της χώρας. Οι ξένες επενδύσεις στα πολυτελή ξενοδοχεία και των τομέα των θερέτρων θα αυξηθούν στηρίζοντας την πολυτελή τουριστική βιομηχανία.

Παρά τις μεταρρυθμίσεις, η Βιετναμέζικη οικονομία παραμένει σε πολλούς τρόπους αρκετά επηρεασμένη από το σοσιαλισμό. Η οικονομία κυριαρχείται από το κράτος, με τον κρατικό τομέα να κατέχει τις περισσότερες μεγάλες επιχειρήσεις, οι τιμές πολλών βασικών προϊόντων και τροφίμων παραμένουν ελεγχόμενες από το κράτος, ενώ στο Βιετνάμ δραστηριοποιούνται πάνω από 25.000 συνεταιρισμοί οι οποίοι ελέγχονται από τους εργάτες. Η γεωργική βιομηχανία κυριαρχείται από τον συνεταιριστικό τομέα με την ενθάρρυνση του κράτους.

Σύμφωνα με τις προβλέψεις της PricewaterhouseCoopers τον Φεβρουάριο του 2017, το Βιετνάμ μπορεί να γίνει η γρηγορότερα αναπτυσσόμενη οικονομία του κόσμου, με προσδοκώμενο ρυθμό ανάπτυξης 5.1% ετησίως, κάνοντας το τη 20ή μεγαλύτερη οικονομία του κόσμου μέχρι το 2050. Το Βιετνάμ συγκαταλέγεται στις χώρες CIVETS και στους επόμενους έντεκα. Παρά τα οικονομικά αποτελέσματα του Ντόι Μόι, υπάρχουν υπαρκτά ζητήματα που οδηγούν πολλούς αναλυτές και ερευνητές να ανησυχούν για την μείωση της οικονομικής δραστηριότητας στη χώρα τα τελευταία χρόνια.  &#x5D;

## Βιβλιογραφία

* 

## Παραπομπές
Τζονγκ Τζουν-γιονγκ

Ο **Τζονγκ Τζουν-γιονγκ** (κορεατικά:  정준영, Χάντσα: 鄭俊英, RR: *Jeong Jun-yeong*, MR: *Chŏng Chunyŏng*, 21 Φεβρουαρίου 1989) είναι Νοτιοκορεάτης τραγουδιστής, τραγουδοποιός, DJ, ηθοποιός και τηλεοπτική προσωπικότητα. Γεννήθηκε στη Σεούλ και μεγάλωσε στο εξωτερικό. Κατά την ηλικία των 17 άρχισε να ασχολείται περισσότερο με τη μουσική. Μερικά χρόνια αργότερα έλαβε την πρώτη του δημοτικότητα μετά από τη συμμετοχή του στον διαγωνισμό του Mne, το *Superstar K4*, όπου τερμάτισε στην τρίτη θέση. Το 2013, έγινε ο νεότερος καλλιτέχνης που εμφανίζεται στο  σόου *2 Days & 1 Night*, ενώ το 2014, διατηρούσε κι εκπομπή στο ραδιόφωνο, την *Jung Joon-young's Simsimtapa*. Το 2015, πραγματοποίησε και την πρώτη του εμφάνιση ως ηθοποιός, στην ταινία *Love Forecast*. Ενώ από το 2015 έως και το 2019, υπήρξε τραγουδιστής του ροκ συγκροτήματος Drug Restaurant.

Ήδη από το 2013, με την κυκλοφορία του πρώτου του άλμπουμ του *1st Mini Album*, άρχισε η δημοτικότητά του να αυξάνεται πολύ, ειδικότερα με τη βράβευση του από τα Βραβεία των  K-pop Gaon Chart Awards), στην κατηγορία Καλύτερος Άνδρας Σόλο Καλλιτέχνης. Το 2014, κυκλοφόρησε και δεύτερο δίσκο, τον *Teenager*, ο οποίος περιείχε έξι κομμάτια, που ο ίδιος έγραψε. Η πρώτη του διεθνής συναυλία έλαβε χώρα στην Ταϊπέι, την Κίνα (σε διάφορες πόλεις) και στην Ιαπωνία, το 2014.  Την ίδια χρονιά εμφανίστηκε και για πρώτη φορά στις Ηνωμένες Πολιτείες, στα πλαίσια του K-CON, όπου συμμετείχε τόσο ως ερμηνευτής και ως παρουσιαστής.
 
Παρόλα αυτά, το 2019, διακόπηκαν όλες του επαγγελματικές δραστηριότητες, αφού έγινε κύρια φιγούρα σε σεξουαλικό σκάνδαλο, το οποίο αποκαλέστηκε ως KakaoTalk chatrooms του Τζονγκ Τζουν-γιονγκ, το οποίο αποκαλύφθηκε μετά από έρευνες που έγιναν για το σκάνδαλο Burning Sun, του 2019. Στα πλαίσια αυτής της έρευνας, παραδέχτηκε στις αρχές ότι βιντεοσκοπούσε αυτόν με συντρόφους του σε ερωτικές περιπτύξεις μοιράζοντας το υλικό, χωρίς τη συγκατάθεση των συντρόφων, στο προαναφερθέν chatroom. Μάλιστα δε αντάλλασσαν κι άλλοι καλλιτέχνες και φίλοι του εκεί. Στις 23 Νοεμβρίου του 2019, καταδικάστηκε με εξαετής φυλάκιση.
 
## Παραπομπές


## Εξωτερικοί σύνδεσμοι

Κατηγορία:Νοτιοκορεάτες τραγουδιστές
Κατηγορία:Ροκ μουσικοί
Κατηγορία:Νοτιοκορεάτες ηθοποιοί τηλεόρασης
Κατηγορία:Νοτιοκορεάτες ηθοποιοί κινηματογράφου
Κατηγορία:Νοτιοκορεάτες εγκληματίες
Οικοδόμηση με ξύλινο πλαίσιο

thumb|right|300px|Τοίχος σε εγκαταλειμμένο κτίριο με ξύλινο πλαίσιο κάπου στην δυτική Ευρώπη
Η **οικοδόμηση με ξύλινο πλαίσιο** είναι παραδοσιακή τεχνοτροπία κατασκευής κτιρίων με ξύλινους δοκούς που σχηματίζουν τον στατικό σκελετό και πλίνθους που γεμίζουν τα ενδιάμεσα κενά. Ιδιαίτερα, η ιαπωνική αρχιτεκτονική χαρακτηρίζεται από σημαντικές ιστορικές και σύγχρονες κατασκευές αυτής της τεχνικής.

Κατηγορία:Κατασκευή
Δημήτριος Τούσης

Ο **Δημήτριος Τούσης** (1872-1943) ήταν εμπειροτέχνης αρχιτέκτονας, καταγόμενος από την Κορυτσά, ο οποίος εργάστηκε στην Κορυτσά και στη Φλώρινα.

## Έργα του

* μικρογραφία|Βίλα Σαπουντζή (1920), Λεωφ. Ελευθερίας 53-55, Φλώρινα Βίλα Σαπουντζή, Έτος κατασκευής 1920, Λεωφ. Ελευθερίας 53-55, Φλώρινα
Το κτήριο  και σύμφωνα με δικό του προϋπολογισμό της εποχής θα κόστιζε 13819 δρχ. Οι γωνιόλιθοι και τα αναγεννησιακά πλαίσια των ανοιγμάτων είναι κατασκευασμένα από «στουφί» (πουρόπετρα) Κορυτσάς.

## Παραπομπές


Κατηγορία:Έλληνες αρχιτέκτονες
Άγκιστρο ανάγκης

thumb|right|150px| Έκθεμα σε μουείο πυροσβεστικού σώματος
Το **άγκιστρο (εκτάκτου) ανάγκης** (· κυριολεκτικά: *καρφί ανάγκης*· μεταφορικά: *αναγκαστικό καταφύγιο, τελευταία λύση*) ήταν παλιό εξάρτημα του εξοπλισμού των Γερμανών πυροσβεστών. Είχε σχήμα άγκιστρου σε συνδυασμό με τη δυισδυτική ικανότητα καρφιού. Ο σιδερένιος πείρος καρφώνονταν στον τοίχο, και στην οπή πέρναγε ο πυροσβέστης το σχοινί για να σωθεί είτε αυτός, είτε κάποιος άλλος από την εστία της φωτιάς. Το εργαλείο αυτό έφερε κάθε έμπειρος πυροσβέστης στο τσεπάκι της στολής του.

Κατηγορία:Πυροσβεστική
Αγωγιάτης

thumb|right|300px
Ο **αγωγιάτης** ήταν βιοποριστικός μεταφορέας που χρησιμοποιούσε υποζύγιο, άμαξα (ακόμα και έλκηθρα σε χειμερινά τοπία).

Το επάγγελμα του αγωγιάτη άνθισε στο παρελθόν μέχρι και τον 19ο αιώνα. Μετέφεραν τα πάντα. Πελάτες εν είδει οδικού δρομολογίου, επίσης υλικά αγαθά και τρόφιμα, συχνά, ωστόσο, αναλάμβαναν και την μεταφορά ασθενών, πτωμάτων κλπ. Από τη δεκαετία του 1920 και μετά, με την έλευση και την ευρεία χρήση μηχανοκίνητων οχημάτων, οι αγωγιάτες βρέθηκαν σε δεύτερη μοίρα και ως εκ τούτου χάθηκαν σταδιακά. 

Αγωγιάτης ή Κυρατζής ή υλοτομος ( τουρκική λέξη) kyraci ήταν αυτός που μετέφερε φορτίο  σε μακρινές αποστάσεις με άλογα, φοράδες και μουλάρια (τα φορτωσιάρικα οπως τα λένε).Έχει αναφερθεί ότι έχει χαθεί αυτό το επάγγελμα αλλά στην πραγματικότητα δεν εχει χαθεί στα ορεινά χωριά της Θεσσαλίας όπως στην Βερδικούσια υπάρχουν ακόμη οικογένειες Κυρατζήδων. Δεν μεταφέρουν πια τρόφιμα ή ασθενείς αλλά καυσόξυλα από το δάσος σε προσβάσιμο δρόμο ώστε να μοιραστούν στους συγχωριανούς. Κάθε καλοκαίρι μετακομίζουν σε άλλες περιοχές όπως στη Φλώρινα, Λαμία, Καρπενήσι στις οποίες  περιοχές δεν έχουν τοπικούς Κυρατζήδες για να μεταφέρουν τα καυσόξυλα. Στήνουν αυτοσχέδιες καλύβες με ξύλα και νάιλον για να μείνουν όσο χρειαστεί με τις οικογένειες τους. Τα ζωντανά κοιμούνται έξω στην εξοχή δεμένα από το καπίστρι.Συνήθως σε κάθε καραβάνι μόνο ένα δένουν τον αρχηγό του καραβανιού και συνήθως είναι η φοράδα. 

Κατηγορία:Πρώην ιδιότητες
Κατηγορία:Μεταφορικές επιχειρήσεις
Καρότσι

μικρογραφία| Ανακατασκευή καροτσιού των μεσαιωνικών χρόνων.
Το **καρότσι** είναι εργαλείο για τη μεταφορά χύδην εμπορευμάτων και άλλων φορτίων. 

Καρότσια ήταν σε χρήση ακόμα και στην αρχαία Ελλάδα .  Δύο κατάλογοι από την Ελευσίνα από το 408–407 και το 407–406 π.Χ. αναφέρουν καρότσια. Στην κινεζική αυτοκρατορία, δίτροχα καρότσια ήταν σε χρήση για τη μεταφορά των τραυματιών ήδη από τον 2ο αιώνα.

## Παραπομπές


Κατηγορία:Μεταφορές
KakaoTalk

Το **KakaoTalk** (κορεατικά: 카카오톡), το οποίο αναφέρεται και ως **KaTalk** στη Νότια Κορέα, είναι μία ελεύθερη εφαρμογή ανταλλαγής μηνυμάτων και αρχείων για smartphones, με δωρεάν επιπλέον χαρακτηριστικά όπως κλήσεις και άλλα. Η εφαρμογή ανήκει στην εταιρεία Kakao. Πρώτη φορά έγινε διαθέσιμο στις 18 Μαρτίου 2010 και έως τώρα είναι διαθέσιμο στα iOS, Android, Bada OS, BlackBerry, Windows Phone, Nokia Asha, Windows και macOS. Έως τον Μάιο του 2017, το KakaoTalk είχε καταγράψει 220 εκατομμύρια εγγραφές και 49 εκατομμύρια χρήστες μηνιαίως. Είναι διαθέσιμο σε 15 γλώσσες.  Το 93% των χρηστών είναι από τη Νότια Κορέα και είναι το δημοφιλέστερο *messaging app* της χώρας. 

Πέρα από τα προαναφερθέντα χαρακτηριστικά στην εφαρμογή οι χρήστες μπορούν να στείλουν βίντεο, φωνητικά μηνύματα, τοποθεσία, συνδέσμους, καθώς και πληροφορίες επικοινωνίας. Στην εφαρμογή οι χρηστές μπορούν να συνομιλήσουν με έναν άλλον χρήστη ή σε ομάδες, με τις ομάδες να μην έχουν όριο συμμετεχόντων χρηστών. Η εφαρμογή είναι διαθέσιμη σε WiFi, 3G ή LTE. Ενώ μερικές αεροπορικές εταιρείες επιτρέπουν την ελεύθερη χρήση του. Η εφαρμογή επίσης διαθέτει αυτόματο συγχρονισμό επαφών με την εφαρμογή. Η εφαρμογη ωστόσο δεν είναι δεσμευτική με τις επαφές και ένας χρήστης μπορεί να βρει έναν άλλο με το μοναδικό KakaoTalk ID. Στην εφαρμογή επίσης οι χρήστες μπορούν να μεταφέρουν μηνύματα ή και να τα αποθηκεύσουν.

Αν και ξεκίνησε ως εφαρμογή συνομιλιών, πλέον οι χρήστες μπορούν να κατεβάσουν και να παίξουν παιχνίδια. Όντας διαθέσιμο σε 15 γλώσσες, έχει κυκλοφορήσει σε 130 χώρες. Πέρα από τη Νότια Κορέα, η εφαρμογή είναι ευρέως γνωστή και στην Ιαπωνία.  Γενικά η εταιρεία έχει ως στόχο τη Νοτιοανατολική Ασία, όπου πολλές χώρες δεν έχουν κάποια συγκεκριμένη εφαρμογή μεγάλης προτίμησης, όπως η Μαλαισία, οι Φιλιππίνες και η Ινδονησία. Οι διαφημίσεις εκεί, καρποφόρησαν στην Ινδονησία, όπου είναι η δεύτερη δημικοτικότερη εφαρμογή συνομιλίας. Μερικά από τα αρνητικά της εφαρμογής είναι ο περιορισμός των 20 MB στα αρχεία και μη αποθήκευσης συνομιλιών, μεταξύ άλλων.

## Παραπομπές


## Εξωτερικοί σύνδεσμοι
* 
* ''KakaoTalk Case Study''

Κατηγορία:Λογισμικό Android
Κατηγορία:Λογισμικό iOS
Κατηγορία:Λογισμικό Windows Phone
Κατηγορία:Instant messengers
Κατηγορία:Διαλειτουργικό λογισμικό
Κατηγορία:Νοτιοκορεατικά εμπορικά σήματα
KakaoTalk chatrooms του Τζονγκ Τζουν-γιονγκ

Ως **KakaoTalk chatrooms του Τζονγκ Τζουν-γιονγκ** (κορεατικά: 정준영 카카오톡 채팅방) αναφέρεται ένα σεξουαλικό σκάνδαλο που έλαβε χώρα στη Νότια Κορέα και δημοσιοποιήθηκε το 2019, και αποτελεί μέρους του έτερου μεγάλου σεξουαλικού σκανδάλου Burning Sun. Τα δύο σκάνδαλα αυτά είναι άρρηκτα συνδεδεμένα καθώς και στα δύο υπήρξαν αναφορές για μηνύματα και αρχεία στο KakaoTalk, όπου αποκαλύφθηκαν και προκάλεσαν κατηγορίες για σεξουαλικά εγκλήματα που αφορούσαν το Burning Sun nightclub, όπου εμπλεκόμενοι υπήρξαν αστέρες της K-pop, όπως ο Τζονγκ Τζουν-γιονγκ και φίλοι του. 

Το προαναφερθέν σκάνδαλο προέκυψε μετά από έρευνα που έγινε στο σκάνδαλο του Burning Sun, το οποίο εμπεριείχε αρκετά είδωλα της K-pop, όπως τον Seungri των Big Bang, με τις συνομιλίες του Τζονγκ — και φίλων του — να βγαίνουν κι αυτές στην επιφάνεια μετά από τις έρευνες που διεξήχθησαν. Έτσι, δημιουργήθηκε παράλληλα κι αυτό το δεύτερο σκάνδαλο, το οποίο έφερε στην επιφάνεια ισχυρισμούς που αφορούσαν βιασμό  και κρυφών καμερών, όταν ο ίδιος ο καλλιτέχνης παραδέχτηκε ότι βιντεοσκοπούσε τον εαυτό του τη στιγμή της συνεύρεσης χωρίς συγκατάθεση από τη σύντροφό του. Στις 12 Μαρτίου του 2019, ο Τζονγκ, παραιτήθηκε από όλα τα συμβόλαια που είχε στη μουσική βιομηχανία. Και συνελήφθη στις 21 Μαρτίου. Το εν λόγω σκάνδαλο έφερε ξανά στην επιφάνεια το διαδεδομένο σεξουαλικό σκάνδαλο της Νότιας Κορέας, που αποκαλείται molka (φωτογραφίες ή βίντεο σεξουαλικών περιπτύξεων και μη από γυναίκες χωρίς το γνωρίζουν). 

Το δεύτερο σκάνδαλο που προέκυψε από τις έρευνες πήγαινε πίσω στο 2015 και το 2016, όπου η αστυνομία βρήκε σχετικό υλικό και μηνύματα, τα οποία οι αστυνόμοι χρησιμοποίησαν για τους ισχυρισμούς και ομαδικού βιασμού. Ερευνήθηκαν δε και συνομιλίες άλλων τεσσάρων φίλων του και καλλιτεχνών, του Τσόι Τζονγκ-χουν, ενός Κιμ, υπαλλήλου του νυχτερινού κέντρου, ενός επιχειρηματίας ονόματι Κουόν, και ο Χέο, ένας πρώην εργαζόμενος της εταιρείας YG Entertainment. Επισήμως ο Τζονγκ κατηγορήθηκε για έντεκα αρχεία τα οποία γυρίστηκαν (κρυφά) και μοιράστηκαν (sharing). Κατά τη διάρκεια των εν λόγω σκανδάλου, κατηγορίες προέκυψαν και για άλλους καλλιτέχνες και σχηματίστηκαν δικογραφίες για τους Ρόι Κιμ και Έντι Κιμ, για διακίνηση φωτογραφιών στο chatroom του Τζονγκ.

## Παραπομπές


Κατηγορία:Σεξουαλικά σκάνδαλα
Κατηγορία:Έγκλημα στη Νότια Κορέα
Βλάσσης

Το επώνυμο και το αρσενικό όνομα **Βλάσσης** πιθανόν αναφέρεται στους:

* Αριστείδης Βλάσσης (1947–2015), Έλληνας ζωγράφος και χαράκτης
* Βλάσσης Μπονάτσος (1949–2004), Έλληνας τραγουδιστής, ηθοποιός και παρουσιαστής
* Βλάσσης Σταθοκωστόπουλος, Έλληνας επιχειρηματίας
* Χρήστος Βλάσσης, Έλληνας πολιτικός της εποχής του αγώνα του 1821

Κατηγορία:Ελληνικά επώνυμα
Κατηγορία:Ανδρικά ελληνικά ονόματα

Το επώνυμο και το αρσενικό όνομα Amanatidis αναφέρεται πιθανώς:
Ρουτένοι

μικρογραφία|270x270εσ|Νόμισμα των Ρουτένων, 5ος-1ος αιώνας π.Χ.
Οι **Ρουτένοι** (Γαλλικά: Rutenes, στα Λατινικά: Ruteni) ήταν κελτική φυλή της αρχαίας Γαλατίας εγκατεστημένοι στα νότια της Κεντρικής Οροσειράς (Μασίφ Σαντράλ).Η επικράτειά τους εκτείνονταν κυρίως στον σημερινό νομό Αβερόν και τμήμα του νομού Ταρν.

Οι Ρουτένοι έδωσαν το όνομά τους στην πόλη Ροντέζ.

## Όνομα
[μικρογραφία|325x325εσ|Χάρτης της [Γαλατίας τον 1ο αιώνα π.Χ., όπου εμφανίζεται η περιοχή των Ρουτένων]]
Αναφέρονται ως *Rutenos* από τον Ιούλιο Καίσαρα στο έργο του *[[Απομνημονεύματα περί του Γαλατικού πολέμου]]*, ως *R̔outēnoì* (Ῥουτηνοὶ) από τον Στράβωνα (αρχές του 1ου αιώνα μ.Χ), ως *Ruteni* από τον Πλίνιο (1ος αιώνας μ.Χ), και ως *R̔outanoì* (Ῥουτανοὶ) από τον Πτολεμαίο (2ος αιώνας μ.Χ).

Υπάρχουν πολλές θεωρίες για τη σημασία του ονόματος, μία ερμηνεία είναι «οι Ξανθοί». 

## Περιοχή
Το έδαφος των Ρουτένων βρισκόταν νότια του Μασίφ Σαντράλ, ανάμεσα στη φυλή των Αρβέρνων στο βορρά, τους Καδούρκους στα δυτικά, τους Γάβαλους στα ανατολικά και τους Βόλκες στο νότο.  Ήταν υποτελείς των Αρβέρνων και ένα μέρος της επικράτειάς τους καταλήφθηκε από τους Ρωμαίους μετά την ήττα του βασιλιά των Αρβενών Βιτούιτου το 121 π.Χ. 

Κατά τη διάρκεια της βασιλείας του Αυγούστου, το μεγαλύτερο oppidum (οχυρωμένο μέρος) *Σεγκοντούνουμ* (σύγχρονο Ροντέζ) έγινε η κύρια πόλη τους.

## Ιστορία
Αναφέρονται για πρώτη φορά από τον Κικέρωνα το 69 π.Χ., αλλά γνωρίζουμε από τον Στράβωνα ότι στο παρελθόν περιλαμβάνονταν μεταξύ των υποτελών φυλών των Αρβέρνων.

Κατά τη διάρκεια των Γαλατικών Πολέμων (58–50 π.Χ.), οι Ρουτένοι συμμετείχαν στη μάχη της Αλεσίας το 52 π.Χ. στέλνοντας 12.000 άνδρες.

## Παραπομπές


Κατηγορία:Γαλατικοί λαοί
Θεόδωρος Ρεστουνί

Ο **Θεόδωρος Ρεστουνί**, (, 590 - 654/655), που τον ταυτίζουμε με τον *[[Πατρίκιοι|πατρίκιο]]* **Πασαγνάθη** του Θεοφάνη του Ομολογητή, ήταν Αρμένιος *[[ναχαράρ]]*, διάσημος για την αντίσταση στις πρώτες αραβικές εισβολές στην Αρμενία. Ο Ρστούνι διορίστηκε ως *[[ισκάν]] (πρίγκιπας)* και *[[κουροπαλάτης]]* της Ρωμαϊκής Αρμενίας από τον αυτοκράτορα Ηράκλειο, όταν ο προηγούμενος *ισκάν* Δαβίδ Σαχαρούνι ανατράπηκε από άλλους *[[ναχαράρ]]*. 

## Αραβικές εισβολές
Πριν από τις Αραβικές επιδρομές, ο Ρεστουνί είχε διοριστεί ο σπαραπέτ (αρχιστράτηγος) των Αρμενιακών δυνάμεων στο Αρμενικό μαρζμπανάτο και είχε τοποθετηθεί ως ο *[[marzban]] (δούκας)* της Αρμενίας το 634.

Πολέμησε, μαζί με τον Ρωμαίο στρατηγό Προκόπιο, ενάντια στην πρώτη, ανεπιτυχή Αραβική επίθεση στην Αρμενία το 640. Δεν μπόρεσε να αποτρέψει τους Άραβες να λεηλατήσουν την πρωτεύουσα τού Ντβιν το 642. Κέρδισε μια νίκη επί των Αράβων και γι' αυτό αναγνωρίστηκε ως κυβερνήτης της Αρμενίας από τον Κώνστα Β΄ το 643. 

Ο Κώνστας Β΄ έδωσε ιδιαίτερη προσοχή στην αδύναμη πατρίδα της οικογένειάς του, την Αρμενία, και ευνόησε τους Ρωμαίους στρατηγούς αρμενικής καταγωγής, για να σταματήσουν την Αραβική πρόοδο. 

Εν τω μεταξύ, η ισχύς των Αραβικών επιθέσεων συνέχισε να αυξάνεται. Ο Θεόδωρος τελικά συνήψε ανακωχή με τον τότε κυβερνήτη της Συρίας, τον Μουαβίγια Α' το 651 και οι Άραβες συγκέντρωσαν τις προσπάθειές τους ενάντια στους υπόλοιπους θύλακες αντίστασης στην Αυτοκρατορία των Σασσανιδών. Τελικά το 652 ο Ρεστουνί, απελπισμένος από τις διαρκείς επιθέσεις, αποδέχθηκε την κυριαρχία του Μουαβίγια Α΄ και διορίστηκε κυβερνήτης της Αρμενίας. Ο Ρεστουνί κατάφερε να διαπραγματευτεί μία συνθήκη, που άφησε την Αρμενία με σχετικά υψηλό επίπεδο αυτονομίας.  Σε απάντηση, ο Κώνστας βάδισε προσωπικά με στρατό, που τον οδήγησε στην Αρμενία, παρά την αυξανόμενη συνωμοσία εναντίον του στην Κωνσταντινούπολη, από τον Αρμένιο (ειρωνικά) διοικητή του Στρατού της Θράκης. Ο Κώνστας Β΄ εξασφάλισε την Αρμενία και εκτόπισε τον Θεόδωρο, ο οποίος κατέφυγε στο νησί Αγταμάρ. Σε έναν Ρωμαίο διοικητή με το όνομα Μαυριανός, δόθηκε το καθήκον να υπερασπιστεί το Αρμενικό σύνορο. Το 654 ο Μαυριανός εκδιώχθηκε από την Αρμενία στον Καύκασο και ο Θεόδωρος αποκαταστάθηκε. Θεωρώντας πια τον Θεόδωρο αναξιόπιστο, οι Άραβες τον έστειλαν στη Δαμασκό, όπου πέθανε σε αιχμαλωσία τον επόμενο χρόνο. Αντικαταστάθηκε ως πρίγκιπας από τον γαμπρό του, Χαμαζάσπ Μαμικονιάν. Η σορός του μεταφέρθηκε στην πατρίδα του, το Ρεστουνίκ, όπου αποτέθηκε στον τάφο των προγόνων του.

## Υστεροφημία
Σύμφωνα με τον Μανούκ Αμπεγκιάν και ορισμένους άλλους μελετητές, η δημοτικότητα του Ρστούνι στην Αρμενία εκδηλώθηκε με τον χαρακτήρα τού Κέρι Τόρος (Κύρη Θεοδώρου) στο επικό ποίημα του Δαβίδ του Σασούν. Ο Αρμένιος συγγραφέας Τσερέντς έγραψε επίσης ένα ιστορικό μυθιστόρημα με τίτλο *Θεόδωρος Ρεστουνί*. 

## Σημειώσεις

## Δείτε επίσης
* Κατάλογος Βυζαντινών σφετεριστών

Θεοδωρος
Κατηγορία:Κουροπαλάτες
Κατηγορία:Ηγεμόνες της Αρμενίας
Κατηγορία:Βυζαντινοί του 7ου αιώνα
Κατηγορία:Βυζαντινοί αρμενικής καταγωγής
Κατηγορία:Βυζαντινοί στρατηγοί
Κιμ Σου-τζα

Η **Κιμ Σου-τζα** (κορεατικά: 김선자, Χάντσα: 金宣子, 1930 - 30 Δεκεμβρίου 1997) ήταν Νοτιοκορεάτισσα κατά συρροήν δολοφόνος, η οποία μεταξύ τον Οκτώβριο του 1986 και τον Αύγουστο του 1988, δηλητηρίασε έξι ανθρώπους, εκ των οποίων οι πέντε απεβίωσαν, χρησιμοποιώντας αναψυκτικά, στα οποία είχε προσθέσει κυανιούχο κάλιο. Η Κιμ, υπήρξε ένας από τους τελευταίους 23 ανθρώπους, στους οποίους έγινε η χρήση της θανατικής ποινής, πριν αυτή αρθεί οριστικά από τον πρόεδρο Κιμ Ντε-τζουνγκ. Με την ιστορία της Κιμ, έχουν ασχοληθεί και μέσα όπως η τηλεόραση, όπου έχει αποδοθεί σε δύο διαφορετικές σειρές.

Η Κιμ ήταν μία νοικοκυρά που ζούσε στο Σίντανγκ-ντονγκ στην ευρύτερη περιοχή της Σεούλ, μαζί με τους τρεις γιους της. Η οικογένεια βασιζόνταν αποκλειστικά στον μισθό του συζύγου της, ο οποίος ήταν ζωγράφος. Παρόλα αυτά, η Κιμ, συνέχιζε να δανείζεται χρήματα από τρίτους, ώστε να ικανοποιήσει τον εθισμό της στον τζόγο. Στο τέλος δε αποφάσισε κιόλας να σκοτώσει τους πιστωτές της και να τους κλέψει τα λεφτά τους. Το πρώτο της έγκλημα έγινε στις 30 Οκτωβρίου του 1986, όταν δηλητηρίασε μια 49χρονη και της έκλεψε τα χρυσαφικά που φορούσε, χωρίς η αστυνομία να μπορεί με κάποιον τρόπο να τη συνδέσει με το σκηνικό. Ενώ και οι υπόλοιποι τέσσερις φόνοι κινήθηκαν σε αυτά τα πλαίσια. Μάλιστα δε είχε επιχειρίσει να κάνει το ίδιο και στον πατέρα της, ο οποίος, όμως, τελικά, ήταν το μόνο θύμα που σώθηκε.

Κι αφού πέρασαν δύο έτη από την πρώτη της δολοφονία, στις 2 Σεπτεμβρίου του 1988, συλλαμβάνεται από τις αρχές, ως ύποπτοι για ανεξιχνίαστους θανάτους. Η Κιμ αρνήθηκε όλες τις κατηγορίες, όμως μετά από έρευνα που έγινε στο σπίτι της βρήκαν τα σύνεργα της, καθώς και σωρεία κλοπιμαίων. Εκείνο που προκάλεσε τις αρχές να ασχοληθούν με αυτήν, ήταν μία περίεργη κατάθεση που έκανε στην τράπεζα, μετά τη δολοφονία του τελευταίου της θύματος. Τη χημική ουσία που χρησιμοποιούσε την είχε προμηθευτεί από έναν ανιψιό της που εργαζόταν σε χημική εταιρεία, με την πρόφαση ότι θέλει να πιάσει φασιανούς. Μέχρι και το τέλος της δικής της δεν σταμάτησε να υποστηρίζει την αθωότητά της, της επιβλήθη η θανατική ποινή το 1989, η οποία εκτελέστηκε το 1997. 

## Παραπομπές


Κατηγορία:Νοτιοκορεάτες εγκληματίες
Κατηγορία:Κατά συρροή δολοφόνοι
Μιζίζιος

Ο **Μιζίζιος** (, *Mžēž* ή *Mzhezh*)  ήταν Αρμένιος ευγενής, που υπηρέτησε ως στρατηγός της Ρωμανίας· αργότερα σφετερίστηκε τον Ρωμαϊκό θρόνο στη Σικελία από το 668 έως το 669.

## Προέλευση και πρώιμη σταδιοδρομία
Σύμφωνα με τους Ρωμαίους χρονογράφους, ο Μιζίζιος ήταν Αρμένιος και «εξαιρετικά ευπαουσίαστος και ευειδής».  Σύμφωνα με τον Κύριλο Τουμάνοφ, καταγόταν από την πριγκιπική οικογένεια Γκουνί.   Σε μία επιστολή, που υποτίθεται ότι γράφτηκε από τον πάπα Γρηγόριο Β΄ στον Αυτοκράτορα Λέοντα Γ΄ τον Ίσαυρο (βασ. π.717–741), αναφέρεται ως *κόμης* του Οψικίου ( ), που εκείνη τη στιγμή το Οψίκιον δεν ήταν ακόμη επαρχία, αλλά μάλλον σήμαινε ότι ο Μιζίζιος ήταν ο προσωπικός στρατιωτικός ακόλουθος.  Το Συριακό χρονικό του 12ου αιώνα του Μιχαήλ του Συρίου και το λεγόμενο *Χρονικό του 1234*, τού αποδίδουν επίσης το αξίωμα τού *[[Πατρίκιοι|πατρικίου]]*. 

## Σφετερισμός του θρόνου και το τέλος του
Ο Μιζίζιος συνόδευσε τον Αυτοκράτορα Κώνστα Β΄ (β. 641-668) στην Ιταλική και Σικελική εκστρατεία του. Όταν ο Κώνστας Β΄ δολοφονήθηκε στις Συρακούσες της Σικελίας, το 668, ο Μιζίζιος ανακηρύχθηκε "αυτοκράτορας" ενάντια στη θέλησή του. Ωστόσο, σύμφωνα με την υποτιθέμενη επιστολή του πάπα Γρηγόριου Β΄, οι επισκοπές της Σικελίας τον ώθησαν να εξεγερθεί, επειδή ο Κώνστας Β΄ ήταν αιρετικός, καθώς υποστήριζε τον Μονοθελητισμό.  Ο Μιχαήλ ο Σύριος υπονοεί ότι η εξέγερση διήρκεσε περίπου επτά μήνες, προτού κατασταλεί, αλλά οι πηγές και οι σύγχρονοι μελετητές είναι διαιρεμένοι, στο πώς συνέβη αυτό: Ο Θεοφάνης ο Ομολογητής αναφέρει ότι ο γιος τού Κώνστα Β΄, ο Κωνσταντίνος Δ΄ (β. 668 –685), οδήγησε προσωπικά μία εκστρατεία στη Σικελία, όπου εκτέλεσε τον Μιζίζιο και τους δολοφόνους τού πατέρα του, ενώ το *[[Liber Pontificalis|Liber pontificalis]]* αναφέρει ότι πιστά στρατεύματα από την Ιταλία και το Εξαρχάτο της Αφρικής κατέστειλαν την εξέγερση, εκτέλεσαν τον Μιζίζιο και έστειλαν το κεφάλι του στην Κωνσταντινούπολη  .

Ο Μιζίζιος είχε έναν γιο, τον Ιωάννη, ο οποίος παρέμεινε στη Σικελία μετά την εκτέλεση τού πατέρα του. Σύμφωνα με τον Μιχαήλ τον Σύριο, περί το 678 εξεγέρθηκε και αυτός, εναντίον τού Κωνσταντίνου Δ΄ και η εξέγερσή του διήρκεσε επτά μήνες, ώσπου ο Αυτοκράτορας έφτασε ξανά στη Σικελία, τον νίκησε και τον εκτέλεσε.  

## Υποσημειώσεις

## Παραπομπές


## Πηγές
*  
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.

## Εξωτερικοί σύνδεσμοι
* Moore, R. Scott. "Mezezius (668-669 A.D.)". Online Encyclopedia of Roman Emperors. Retrieved 26 November 2016.

Κατηγορία:Πατρίκιοι
Κατηγορία:Βυζαντινή Σικελία
Κατηγορία:Βυζαντινοί σφετεριστές
Κατηγορία:Βυζαντινοί στρατηγοί
Κατηγορία:Βυζαντινοί του 7ου αιώνα
Κατηγορία:Κόμητες του βασιλικού Οψικίου
Κατηγορία:Κυβερνήτες του Θέματος Οψικίου
Τσόι Τζονγκ-χουν

Ο **Τσόι Τζονγκ-χουν** (κορεατικά: 최종훈, Χάντσα: 崔鐘訓, RR: *Choe Jong-hun*, MR: *Ch'oe Chonghun*, 7 Μαρτίου 1990) είναι Νοτιοκορεάτης μουσικός και ηθοποιός. Περισσότερο είναι γνωστός ως μέλος του νοτιοκορεατικού ροκ συγκροτήματος F.T. Island, στο οποίο ήταν κιθαρίστας και κιμπορντίστας από το 2007 έως και το 2019, όπου κι αποχώρησε οριστικά από τη μουσική βιομηχανία. Ο Τσόι γεννήθηκε και μεγάλωσε στη Σεούλ, ενώ αργότερα πήρε το πτυχίο του από το Πανεπιστήμιο του Σούουν, με θέμα την ψηφιακή μουσική. 

Η πρώτη του κυκλοφορία και ντεμπούτο γενικά στη μουσική βιομηχανία έγινε το 2007, όταν κυκλοφόρησαν με το σχήμα τον πρώτο τους δίσκο, ονόματι *Cheerful Sensibility*, ο οποίος είχε κάποια μικρή επιτυχία στη Νότια Κορέα. Το 2008, κυκλοφόρησαν σε δύο μέρη έναν δίσκο, ονόματι *Colorful Sensibility*. Το 2009, αυτός και άλλα δύο μέλη του σχήματος επιχείρησαν και διεθνή καριέρα όταν έδωσαν συναυλία στην Ιαπωνία ως A3 (όνομα παρμένο από τον τύπο αίματός τους), ενώ την ίδια χρονιά είχαν κυκλοφορήσει και τον πρώτο τους ιαπωνικό δίσκο, ονόματι *So Long, Au Revoir*. Η μεγάλη επιτυχία για το συγκρότημα άρχισε το 2012, με την κυκλοφορία του δίσκου *Five Treasure Box*, ο οποίος έφτασε στο νούμερο 1 των κορεατικών τσαρτ. Ανάλογη συνέχεια υπήρξε και στους επόμενους δύο δίσκους τους, φτάνοντας κι αυτοί το νούμερο 1 εκεί, τους *I Will* (2015) και *Where's the Truth?* (2016). Συνολικά επίσης το σχήμα κυκλοφόρησε και 21 σινγκλ.

Εν τω μεταξύ ήδη από το 2008, άρχισε και την τηλεοπτική του καριέρα. Αρχικά συμμετέχοντας στην εκπομπή *Style Wave*. Το 2011, πραγματοποίησε και την πρώτη του  και μοναδική έως τώρα εμφάνιση στην κινηματογραφική ταινία *You're My Pet*. Το 2012, συμμετείχε και στην τηλεοπτική σειρά *The Romantic & Idol*. Το 2015, ωστόσο έκανε τις πιο σημαντικές του συμμετοχές ως πρωταγωνιστής στην τηλεόραση στις σειρές *Prince's Prince* και *Heroes*, καθώς και στη σειρά *Unexpected Heroes*, το 2017. Άλλες του μεμονωμένες δραστηριότητες υπήρξε η μόδα, στην οποία ασχολήθηκε δειλά το 2009. Όλα αυτά έως και το 2019, όπου ενεπλάκη στο επωνομαζόμενο σκάνδαλο KakaoTalk chatrooms του Τζονγκ Τζουν-γιονγκ, μέρος του σκάνδαλου Burning Sun και όπως αποκαλύφθηκε ήταν μέρος δωροδοκιών και μοιράσματος (sharing) σεξουαλικού υλικού. Στις 29 Νοεμβρίου του 2019, καταδικάστηκε σε πενταετής φυλάκιση. 

## Παραπομπές


## Εξωτερικοί σύνδεσμοι

* 
 

Κατηγορία:Νοτιοκορεάτες ηθοποιοί τηλεόρασης
Κατηγορία:Νοτιοκορεάτες εγκληματίες
Κατηγορία:Νοτιοκορεάτες μουσικοί
Κρίστιαν Ντάνερ

Ο **Κρίστιαν Ντάνερ** (γεν. στο Μόναχο,  4 Απριλίου 1958) είναι Γερμανός παλαίμαχος οδηγός αγώνων. Στη Φόρμουλα 1 εντάχθηκε το 1985, αγωνίστηκε μέχρι το 1987, το 1988 έμεινε εκτός και επανήλθε το 1989. Συνολικά ο Ντάνερ πήρε μέρος σε 47 Γκραν Πρι απ' τα οποία εκκίνησε στα 36. Το 1ο απ' τα Γκραν Πρι αυτά ήταν το Βελγικό Γκραν Πρι του 1985 και το τελευταίο το Πορτογαλικό Γκραν Πρι του 1989. 
Το μοναδικό αποτέλεσμα το οποίο σημείωσε ήταν πως σκόραρε 4 βαθμούς όλο κι όλο. Πέραν αυτού δε σημείωσε απολύτως κανένα άλλο. Μετά τη λήξη του Πορτογαλικού Γκραν Πρι του 1989 αποχώρησε απ' το σπορ οριστικά επειδή στο Πρωτάθλημα εκείνο είχε τερματίσει μόνο σε 4 Γκραν Πρι.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1